bjørkeløvtege
Store norske leksikon,Biologi,Dyreriket,Leddyr,Insekter,Nebbmunner,Teger,Pentatomomorpha,Pentatomoidea,Løvteger,Acanthosomatinae,Acanthosomatini,Elasmucha
Bjørkeløvtege er en art av insekter i familien løvteger. Den er et vanlig insekt i Norge så langt nord som til Trøndelag.
Beskrivelse Bjørkeløvtegen er farget sterkt grønn med innslag av rødt på vinger og halsskjold. Den blir 7 til 9 millimeter lang, og har en flattrykt og bred kropp. Bjørkeløvtegens munndeler danner en sugesnabel som den bruker til å suge i seg næring. Levevis Bjørkeløvtegen har ufullstendig forvandling, og går gjennom flere nymfestadier fra larve til voksent insekt. Den er kjent for sin særegne atferd når det kommer til yngelpleie. Hunnen legger en eggklase på 20 til 50 egg på bjørkeblader, og står deretter over dem for å beskytte mot snylteveps og andre farer. De nyklekte individene følger moren frem til 2. hudskifte. Les mer i Store norske leksikon nebbmunner teger løvteger bjørk